El concursu Entaína a Escribir axunta a autores d'ente 14 y 35 años
#000001
Once autores d’ente 14 y 35 años participaron na uvieína Sala Borrón na séptima edición d’Entaína a Escribir, el concursu de microrrellatos improvisaos n'asturianu pa xente mozo qu'entamen les direiciones xenerales de Política Llingüística y de Mocedá, Diversidá Sexual y Derechos LGTBI. La ganadora foi Beatriz Quintana, mentes que’l segundu puestu mereciólu Kai C. Torel y el terceru, Pelayo Martínez.
#000003
La historiadora Arantza Margolles encargóse de conducir el concursu, que consiste en citar una frase escoyida al azar pa que los participantes ellaboren un testu a partir de la mesma nun tiempu máximu de 20 minutos. El maestru Víctor Suárez, el traductor Miguel Sánchez Canella y la escritora Laura Marcos conformaron el xuráu encargáu de valorar los microrrellatos y escoyer los trés meyores, que teníen como recompensa llotes de llibros y discos, amás de la posibilidá d’espublizar les sos creaciones nun futuru volume recopilatoriu.
#000004
Foron testigos del concursu los dos direutores xenerales, Antón García y Marcos Torre. Tolos participantes llevaron un llibru de recuerdu d’esta edición, la primera que se celebra fuera de la Selmana de les Lletres Asturianes.
#000006